**У С Т А В**

**НА НЧ „ЧУДОМИР – 1905“ С. ТУРИЯ, ОБЩ. ПАВЕЛ БАНЯ**

ГЛАВА ПЪРВА

ОБЩИ ПОЛОЖЕНИЯ

Чл. 1. С този устав, съобразен със ЗНЧ, се уреждат основните положения на на вътрешнонормативната уредба на Читалището, в зависимост от специфичните условия, при които се развива неговата дейност.

Чл. 2. /1/. НЧ „Чудомир – 1905“ е самооправляващо се сдружение в с. Турия, общ. Павел баня, оето изпълнява културно – просветни дейности, с единствена цел да се запазят традициите и историческата памет на България.

 /2/. НЧ „Чудомир – 1905“ е юридическо лице с нестопанска цел със седалище село Турия, община Павел баня, област Стара Загора и адрес на управление село Турия, община Павел баня, област Стара Загора.

 /3/. Читалището е вписано в регистъра на Министерството на културата под № 111 от 11.07.2001 г.

Чл. 3. Наименованието е:

Народно читалище „Чудомир – 1905“, което наименование при необходимост ще се изписва по следния начин: „Narodno chitaliste Chudomir – 1905“.

Чл. 4. Читалището работи в сътрудничество с учебни заведения, културни институти, църквата, обществени и стопански организации, населението на с. Турия и Община Павел баня, фирми и други, които подпомагат културната дейност на Читалището.

Чл. 5. Читалището поддържа културните традиции от региона, участва активно в организацията и провеждаето на Общински културни прояви. Съобразява своята дейност с тази на Общината в областта на културата.

ГЛАВА ВТОРА

ЦЕЛИ И ЗАДАЧИ

Чл. 6. Основната цел на читалището е да задоволява потребностите на населението, свързани с:

1. Обогатяване на културния живот в населеното място;
2. Запазване на отколешни традиции, тясно свързани с бита ни;
3. Разширяване на познанията на населението и приобщаването му към общочовешките ценности и постиженията в областите – наука и изкуство;
4. Възпитание в дух на родолюбие и коректно съжителство с други етнически групи;
5. Осигуряване на достъп до информация чрез библиотеката към Читалището;

Чл. 7. За да се постигнат целите набелязани в Чл. 6 Читалището извършва дейности като:

1. Поддръжка на библиотека и читалня, както и осигуряване на нужната информация от други библиотеки в Общината, с които си сътрудничи;
2. Подпомагане на развитието на талантливи деца в области като пеене, рисуване, актьорско майсторство и други;

-1-

1. Организиране на празненства, концерти, чествания и изложби по поводи на официални, църковни или местни празници;
2. Създаване на музейни колекции за запазване на традициите и бита от нашия край;
3. Поддръжка и съхранение на експонатите от родната къща на Димитър Христов Чорбаджийски – Чудомир е също приоритет в работата на Читалището;

Чл. 8. Читалището може да развива и допълнителна стопанска дейност, свързана с предмета на основната му дейност, в съответствие със ЗНЧ, като използва приходите от нея за цели регламентирани в Устава.

Чл. 9. Читалището няма право да предоставя собствено или ползвано от него имущество възмездно или безвъзмездно за:

1. Хазартни игри или нощни клубове;
2. Дейности на нерегистрирани по Закона за вероизповеданията религиозни общности;
3. Постоянно ползване от политически партии и организации;
4. Ползване от Председателя, секретаря, членове на Читалищното настоятелство и Проверителна комисия,както и техните семейства.

Чл. 10. Читалището може да работи съвместно и да се сдружава с други читалища или организации при условията и по реда на ЗНЧ.

ГЛАВА ТРЕТА

УПРАВЛЕНИЕ

Чл. 11. Членовете на Читалището са български граждани и са длъжни да спазват устава на Читалището, да опазват имуществото му, да участват в читалищната дейност според възможностите си и да не уронват авторитета на Читалището със своите постъпки и коментари. Според възраста си членовете на Читалището могат да бъдад действителни и спомагателни, а според приноса към Читалището – колективни и почетни.

1. Действителните членове са лица навършили 18 години, които участват в дейността на Читалището, редовно си плащат членския внос и имат право да избират и бъдат избирани в ръководството, както и да изискват мнение, да предлагат теми за обсъждане на Общото събрание и да изискват отчет от Читалищното настоятелство.
2. Спомагателните членове са лица под 18 години, без право да бъдат избирани и с глас на избиратели, но могат да участват в дебатите на събранието и да изказват мнение. Това право им се дава за особени заслуги и редовно участие в работата на Читалището.
3. Колективните членове съдействат за осъществяването на целите и задачите на Читалището, подпомагат неговата дейност, поддържат и обогатяват материалната му база. Като колектив имат право на 1 /един/ глас в Общото събрание. Такива членове могат да бъдат:
* Професионални организации;
* Стопански организации;
* Търговски дружества;
* Кооперации и сдружения;
* Културно – просветни и любителски клубове и творчески колективи;

-2-

1. Почетни членове могат да бъдат български и чужди граждани с изключителни заслуги към Читалището. Те не участват в гласуване и вземане на решения.
2. Ако член на Читалището с действията си подронва авторитета и пречи на работата на Читалището да бъде предложен за изключване на Извънредно Общо събрание.

Чл. 12. Управленски органи на Читалището са ОБЩОТО СЪБРАНИЕ, ЧИТАЛИЩНОТО НАСТОЯТЕЛСТВО и ПРОВЕРИТЕЛНАТА КОМИСИЯ.

Чл. 13. Върховен орган на Читалището е Общото събрание. То се състои от всички имащи право на глас членове. Общото събрание може да:

1. Изменя и допълва Устава;
2. Избира и освобождава членове на Читалищното настоятелство;
3. Изключва членове на Читалището;
4. Определя размера на членския внос;
5. Приема бюджета на Читалището;
6. Приема годишния финансов отчет, както и отчета на мероприятията за изминалата година до 30 март на следващата година;
7. Може да отмени решенията на органите на Читалището;
8. Взема решения за отнасяне до съда на незаконосъобразни действия на ръководството или отделни читалищни членове;
9. Взема решение за прекратяване на Читалището;
10. Решенията на Общото събрание са задължителни за другите органи на Читалището;
11. Редовно Общо събрание се свиква от настоятелството най – малко веднъж в годината, като на 3 /три/ години е Отчетно – изборно. Може да се свика извънредно Общо събрание по решение на Настоятелството, по искане на Проверителната комисия или на една трета от членовете на Читалището, имащи право на глас. При отказ на Настоятелството да свика Извънредно Общо събрание, до 15 /петнадесет/ дни от постъпване на искането, Проверителната комисия или една трета от членовете на Читалището с право на глас мога да свикат Извънредно Общо събрание от свое име.
12. Поканата за Общо събрание трябва да съдържа ДНЕВНИЯ РЕД, ДАТА, ЧАСА и МЯСТОТО на провеждането му и КОЙ ГО СВИКВА. Тя трябва да бъде получена срещу подпис и връчена не по – късно от 7 /седем/ дни преди датата на провеждането.
13. Общото събрание е законно ако на него присъстват най – малко половината от имащите право на глас членове на Читалището. При липса на кворум събранието може да се отложи с 1 /един/ час. Събранието е законно, ако на него присъстват не по – малко от една трета от членовете при редовно Общо събрание и не по – малко от половината плюс един от членовете при Извънредно Общо събрание.
14. Решенията по чл. 13 – 1, 3, 7, 8 и 9 ал. От Устава се вземат с мнозинство най – малко две трети от всички членове. Останалите решения се вземат с мнозинство от половината плюс един от присъстващите на Общото събрание членове.
15. Две трети от членовете на Читалището могат да предявят иск пред Окръжния съд /по седалище/, за отмяна на решение на Общо събрание, ако то

-3-

противоречи на ЗНЧ или Устава. Искът се предявява в едномесечен срок от узнаването на решението, но не по – късно от една година от датата на вземане на самото решение.

Чл.14. Изпълнителен оргон на Читалището е Настоятелството. То се състои най – малко от 3-ма /трима/ членове, избрани за срок от 3 години. Същите да нямат роднински връзки по права и съребрена линия до четвърта степен. Настоятелството:

1. Свиква Общо събрание;
2. Осигурява изпълнението на решенията на Общото събрание;
3. Подготвя и внася в Общото събрание проект за бюджет на Читалището, утвърждава щата му и годишната програма за дейностите от всякакво естество;
4. Подготвя и внася в Общото събрание финансовия отчет и отчета за дейността на Читалището;
5. Назначава секретаря на Читалището;
6. Приема нови членове на Читалището, след като разгледа и одобри подадените молби;
7. Настоятелството провежда най – малко 4 /четири/ заседания годишно, в зависимост от необходимостта;
8. Настоятелството взема решения с пълно мнозинство;
9. На първото заседание се разпределят отговорностите между членовете на Настоятелството по отделните направления на дейността;
10. Читалищното настоятелство взема решение за сдружаване с други читалища или организации;
11. Ако член на Читалищното настоятелство с действията си подронва авторитета и пречи на работата на Читалището да бъде предложен за изключване на Извънредно Общо събрание.

Чл. 15. Председателят на Читалището е член на Настоятелството и се избира в срок от

 3 /три/ години. Неговите задължения са:

1. Организация и ръководство на Читалището, съобразно ЗНЧ, Устава и решенията на Общото събрание;
2. Да представлява Читалището;
3. Да свиква и ръководи заседанията на Настоятелството и да председателства Общото събрание;
4. Да отчита дейността си пред Настоятелството;
5. Да сключва и прекратява Трудови договори със служителите, съобразно бюджета на Читалището и въз основа на решенията на Настоятелството;

Чл. 16. Секретаря на Читалището е задължен да:

1. Да организира изпълнението на решенията на Настоятелството, включително решенията за изпълнението на бюджета;
2. Организира текущата основна и допълнителна дейност;
3. Отговаря за работата на щатния и хонорован персонал;
4. Представлява читалището заедно и поотделно с Председателя;
5. Секретаря не може да е в роднински връзки с членовете на Настоятелството и Проверителната комисия по права или по съребрена линия до четвърта степен, както да бъде съпруг или съпруга на Председателя на Читалището;

-4-

Чл. 17. Проверителната комисия се състои от 3-ма /трима/ членове и се избира за срок от 3 години. Правата и задълженията на Проверителната комисия са следните:

1. Те не могат да бъдат лица, които са в трудовоправни взаимоотношения с Читалищетоили да са в роднински връзки с членовете на Настоятелството, Председателя и Секретаря по права или съребрена линия, съпрузи, братя, сестри и роднини по сватовство от първа степен;
2. Проверителната комисия осъществява контрол върху дейността на Настоятелството, Председателя и Секретаря на Читалището по спазване на ЗНЧ, Устава и решенията на Общото събрание;
3. При констатация на нарушения, Проверителната комисия уведомява Общото събрание, а при данни за извършено престъпление – органите на проуратурата;
4. Ако член на Проверителната комисия с действията си подронва авторитета и пречи на работата на Читалището да бъде предложен за изключване на Извънредно Общо събрание.

Чл. 18. Не могат да бъдат избирани за членове на Настоятелството, Проверителната комисия и за Секретари, лица, които са осъждани на лишаване от свобода за умишлени престъпления от общ характер.

Чл. 19. Членовете на Настоятелството, включително Председателя и Секретаря подават Декларации за конфликт на интереси при условията и по реда на Закона за предотвратяване и разкриване на конфликт на интереси.

ГЛАВА ЧЕТВЪРТА

ИМУЩЕСТВО И ФИНАНСИРАНЕ

Чл. 20. Имуществото на Читалището се състои от право на собственост и от други вещи права, вземания и ценни книжа.

Чл. 21. Читалището събира средства от следните дейности:

1. Членски внос;
2. Културно – просветна и информационна дейност;
3. Субсидия от Държавния бюджет;
4. Наеми от движимо и надвижимо имущество;
5. Дарения и завещания, като тези средства се изразходват според волята на дарителя;

Чл. 22. Читалището не може да отчуждава недвижимо имущество и да ипотекира читалищна собственост.

Чл. 23. Читалищното настоятелство изготвя годишния отчет за приходите и разходите, който се приема на Общо събрание. Отчета за изразходваните от бюджета средства, заедно с отчета за дейността на Читалището се представят в Общината по седалище.

Чл. 24. Председателя на Читалището ежегодно в срок до 10 ноември представя на Кмета на Общината предложения за своята дейност през следващата година.

1. Годишната програма за развитие на читалищната дейност в Общината, след приемане от Общински съвет, се изпълнява от Читалището въз основа на финансово обезпечени договори сключени с Кмета на Общината;
2. Председателя на Читалището представя ежегодно в срок до 31 март пред Кмета на Общината и Общински съвет доклад за осъществените читалищни дейности по програмата и за изразходваните средства от бюджета през предходната година.

-5-

Чл. 25. Счетоводната отчетност се води в пълно съответствие със Закона за счетоводството и приложимото действащо законодателство.

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

Чл. 26. Читалището има кръгъл печат, с надписи:

* В средата „с. Турия обл. Стара Загора;
* Около него НАРОДНО ЧИТАЛИЩЕ „ЧУДОМИР – 1905“

Чл. 27. Празникът на Читалището е 25 март – рожденната дата на Димитър Христов Чорбаджийски – Чудомир.

 Този Устав с направените допълнения, към него е приет на Общо събрание, проведено на 27.03.2017 година.

 Същият е подписан от Читалищното настоятелство в състав:

1. Председател – Иванка Стефанова Костерова с ЕГН ХХХХХХХХХХ ............................
2. Членове:

Величка Петкова Иванова с ЕГН ХХХХХХХХХХ .....................

Румяна Танева Чолпанова с ЕГН ХХХХХХХХХХ .....................,

 както и от всички присъстващи на Общото събрание членове на Читалището.

-6-